CELEX: 32021R1763
Language: lt
Date: 2021-10-06 00:00:00
Title: Komisijos įgyvendinimo reglamentas (ES) 2021/1763 2021 m. spalio 6 d. kuriuo iš dalies keičiamos Įgyvendinimo reglamento (ES) 2020/600 nuostatos, kuriomis leidžiama nukrypti nuo Įgyvendinimo reglamento (ES) 2016/1150 siekiant kovoti su COVID-19 pandemijos sukelta krize vyno sektoriuje

2021 10 7   
               
               
                  LT
               
               
                  Europos Sąjungos oficialusis leidinys
               
               
                  L 355/3
               
            
         KOMISIJOS ĮGYVENDINIMO REGLAMENTAS (ES) 2021/1763
         2021 m. spalio 6 d.
         kuriuo iš dalies keičiamos Įgyvendinimo reglamento (ES) 2020/600 nuostatos, kuriomis leidžiama nukrypti nuo Įgyvendinimo reglamento (ES) 2016/1150 siekiant kovoti su COVID-19 pandemijos sukelta krize vyno sektoriuje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 54 straipsnio a, b ir e punktus,
         kadangi:
         
                     (1)
                  
                  
                     Komisijos įgyvendinimo reglamentu (ES) 2020/600 (2) nustatytos kelios nuo galiojančių taisyklių, inter alia, nustatytų Komisijos įgyvendinimo reglamentu (ES) 2016/1150 (3) vyno sektoriuje, nukrypti leidžiančios nuostatos, kuriomis siekiama palengvinti veiklos vykdytojų padėtį ir padėti jiems susidoroti su COVID-19 pandemijos poveikiu. Tačiau, nepaisant šių priemonių naudingumo, atkurti pasiūlos ir paklausos pusiausvyros vyno rinkoje nepavyko;
                  
               
                     (2)
                  
                  
                     COVID-19 pandemija nėra suvaldyta. Skiepijimo kampanijų kai kuriuose Sąjungos ir kitų pasaulio kraštų regionuose nepakanka, o daugelyje šalių tebetaikomi judėjimo apribojimai ir socialinių kontaktų ribojimo priemonės. Tomis priemonėmis toliau, be kita ko, ribojamos kelionės ir socialinių susibūrimų, privačių švenčių bei viešų renginių mastas, taip pat galimybė valgyti ir vartoti gėrimus ne namuose. Dėl tų apribojimų Sąjungoje toliau mažėja vyno vartojimas, kaupiasi atsargos ir apskritai trikdoma rinka. Kai kuriose valstybėse narėse trečdalis suvartojamo vyno kiekio yra susijęs su turizmu. Todėl vyno vartojimas toliau mažėja, o atsargos išlieka didelės. Šie pandemijos padariniai, o kartu Jungtinių Valstijų nustatyti tarifai ir 2021 m. balandžio mėn. šalnos Europoje, turėjo didelį neigiamą poveikį Sąjungos vyno gamintojų pajamoms. Apskaičiuota, kad dėl visų šių veiksnių Sąjungos vyno sektoriaus apyvarta vidutiniškai sumažėjo 15–20 %, o kai kurios bendrovės pranešė patyrusios iki 40 % nuostolių;
                  
               
                     (3)
                  
                  
                     be to, šiuo metu itin sutrikdytą Sąjungos vyno rinką dar labiau trikdo netikrumas dėl krizės trukmės, kurią dėl viruso gebėjimo greitai mutuoti tebėra sunku numatyti. Tai reiškia, kad sektoriui atsigauti prireiks daugiau laiko, nei buvo galima numatyti 2021 m. pradžioje. Todėl siekiant išvengti bankroto atvejų didėjimo, apie kurį pranešta, tikslinga toliau teikti laikiną ir išskirtinę paramą Sąjungos vyno sektoriui;
                  
               
                     (4)
                  
                  
                     siekiant valstybėms narėms ir veiklos vykdytojams suteikti reikiamas lankstumo priemones Sąjungos vyno sektoriaus paramos programoms vykdyti, būtina toliau įgyvendinti Įgyvendinimo reglamentu (ES) 2020/600 nustatytas, o vėliau Komisijos įgyvendinimo reglamentu (ES) 2021/78 (4) iš dalies pakeistas kovos su krize Sąjungos vyno sektoriuje priemones. Visų pirma valstybėms narėms suteikta galimybė prireikus visus metus keisti savo atitinkamas nacionalines programas sudarė sąlygas valstybėms narėms greitai reaguoti į išskirtines pastarųjų mėnesių aplinkybes ir prireikus kuo anksčiau pateikti savo paramos programų pakeitimus. Ši lankstumo priemonė suteikė valstybėms narėms galimybę nustatyti naujas bei optimizuoti jau taikomas priemones ir dažniau bei pagal būtinybę koreguoti priemones atsižvelgiant į sparčiai kintančią padėtį rinkoje. Be to, sudarius galimybę lanksčiai įgyvendinti neprinokusių vynuogių derliaus nuėmimo priemonę, veiklos vykdytojai turėjo pakankamai laiko priemonei suplanuoti ir pasirūpinti reikiamais darbuotojais, kad galėtų vykdyti veiklą dėl COVID-19 pandemijos susidariusiomis sudėtingomis sąlygomis;
                  
               
                     (5)
                  
                  
                     tikėtina, kad COVID-19 pandemijos padariniai bus jaučiami ir po 2021 m., taigi ir didelę 2022 finansinių metų dalį, todėl Įgyvendinimo reglamento (ES) 2020/600 2 straipsnyje nustatytų priemonių taikymą būtina pratęsti, kad jos būtų taikomos 2022 finansiniais metais. Tačiau Komisijos deleguotojo reglamento (ES) 2020/592 (5) 3 ir 4 straipsniuose nustatytos priemonės pagal vyno sektoriaus paramos programas gali būti finansuojamos tik 2020 ir 2021 finansiniais metais, todėl tų priemonių taikymas neturėtų būti pratęstas;
                  
               
                     (6)
                  
                  
                     todėl Įgyvendinimo reglamentas (ES) 2020/600 turėtų būti atitinkamai iš dalies pakeistas;
                  
               
                     (7)
                  
                  
                     siekiant užtikrinti tęstinumą pereinant iš 2021 finansinių metų į 2022 finansinius metus, šis reglamentas turėtų įsigalioti trečią dieną po jo paskelbimo Europos Sąjungos oficialiajame leidinyje ir būti taikomas nuo 2021 m. spalio 16 d.;
                  
               
                     (8)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2020/600 pakeitimai
            Įgyvendinimo reglamento (ES) 2020/600 2 straipsnis iš dalies keičiamas taip:
            
                        1)
                     
                     
                        1 dalis pakeičiama taip:
                        
                           „1.   Nukrypstant nuo Įgyvendinimo reglamento (ES) 2016/1150 2 straipsnio 1 dalies, prireikus valstybės narės 2020 ir 2021 finansiniais metais, bet ne vėliau kaip 2021 m. spalio 15 d., gali atlikti savo nacionalinių vyno sektoriaus paramos programų pakeitimus, kaip nurodyta Reglamento (ES) Nr. 1308/2013 41 straipsnio 5 dalyje, susijusius su Reglamento (ES) Nr. 1308/2013 45 straipsnio 1 dalies a punkte bei 46–52 straipsniuose ir Komisijos deleguotojo reglamento (ES) 2020/592 (*1) 3 bei 4 straipsniuose nurodytomis priemonėmis.
                           Valstybės narės tokius savo nacionalinių paramos programų pakeitimus prireikus taip pat gali atlikti 2022 finansiniais metais, bet ne vėliau kaip 2022 m. spalio 15 d., tačiau jie turi būti susiję tik su Reglamento (ES) Nr. 1308/2013 45 straipsnio 1 dalies a punkte ir 46–52 straipsniuose nurodytomis priemonėmis.
                        
                        
                           (*1)  2020 m. balandžio 30 d. Komisijos deleguotasis reglamentas (ES) 2020/592 dėl laikinų išskirtinių priemonių, kuriomis nukrypstama nuo Europos Parlamento ir Tarybos reglamento (ES) Nr. 1308/2013 siekiant išspręsti dėl COVID-19 pandemijos ir su ja susijusių priemonių kilusio vaisių ir daržovių ir vyno sektorių rinkų sutrikdymo problemą (OL L 140, 2020 5 4, p. 6).“;"
                        
                     
                  
                        2)
                     
                     
                        2 dalies įvadinis sakinys pakeičiamas taip:
                        
                           „2.   Nukrypstant nuo Įgyvendinimo reglamento (ES) 2016/1150 8 straipsnio, 2020, 2021 ir 2022 finansiniais metais valstybės narės gali:“.
                        
                     
                  
         
            2 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. spalio 16 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 6 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  2020 m. balandžio 30 d. Komisijos įgyvendinimo reglamentas (ES) 2020/600, kuriuo dėl tam tikrų kovos su COVID-19 pandemijos sukelta krize priemonių nukrypstama nuo Įgyvendinimo reglamento (ES) 2017/892, Įgyvendinimo reglamento (ES) 2016/1150, Įgyvendinimo reglamento (ES) Nr. 615/2014, Įgyvendinimo reglamento (ES) 2015/1368 ir Įgyvendinimo reglamento (ES) 2017/39 nuostatų (OL L 140, 2020 5 4, p. 40).
         
            (3)  2016 m. balandžio 15 d. Komisijos įgyvendinimo reglamentas (ES) 2016/1150, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl nacionalinių vyno sektoriaus paramos programų taikymo taisyklės (OL L 190, 2016 7 15, p. 23).
         
            (4)  2021 m. sausio 27 d. Komisijos įgyvendinimo reglamentas (ES) 2021/78, kuriuo iš dalies keičiamas Įgyvendinimo reglamentas (ES) 2020/600, kuriuo dėl tam tikrų kovos su COVID-19 pandemijos sukelta krize priemonių nukrypstama nuo Įgyvendinimo reglamento (ES) 2017/892, Įgyvendinimo reglamento (ES) 2016/1150, Įgyvendinimo reglamento (ES) Nr. 615/2014, Įgyvendinimo reglamento (ES) 2015/1368 ir Įgyvendinimo reglamento (ES) 2017/39 nuostatų (OL L 29, 2021 1 28, p. 5).
         
            (5)  2020 m. balandžio 30 d. Komisijos deleguotasis reglamentas (ES) 2020/592 dėl laikinų išskirtinių priemonių, kuriomis nukrypstama nuo Europos Parlamento ir Tarybos reglamento (ES) Nr. 1308/2013 siekiant išspręsti dėl COVID-19 pandemijos ir su ja susijusių priemonių kilusio vaisių ir daržovių ir vyno sektorių rinkų sutrikdymo problemą (OL L 140, 2020 5 4, p. 6).